ขอสอบถามค่ะ คือหนูโดนเเมวกัดตรงบริเวณหน้า(ไม่ลึกมาก)เมื่อวันจันทร์ที่ผ่านมา แล้วไม่ได้ไปหา พอมาวันนี้เริ่มมีอาการไข้ขึ้นค่ะ มันจะเกี่ยวกับที่แมวกัดไหมคะ
สวัสดีค่ะ ระยะฟักตัวของโรคพิษสุนัขบ้าหลังจากได้รับเชื้อจนกระทั่งเกิดอาการส่วนใหญ่จะนานเป็นสัปดาห์และเดือน โดยส่วนใหญ่จะอยู่ที่ประมาณสัปดาห์ที่ 3 ถึง 4 เดือนดังนั้นหากอาการมีไข้ของ ปรากฏที่วันที่ 3 หลังจากมีอาการ จึงไม่น่าใช่อาการของโรคพิษสุนัขบ้าค่ะ สำหรับอาการของโรคพิษสุนัขบ้านั้นแบ่งออกเป็น 3 ระยะคือ-ระยะแรก จะมีไข้ อ่อนเพลีย ปวดศีรษะ เสียวบริเวณแผลที่ถูกกัด- ระยะที่ 2 (หรือระยะตื่นเต้นในสัตว์) จะมีน้ำลายมาก เนื่องจากการเจ็บปวดกล้ามเนื้อที่ใช้ในการกลืน ทำให้ไม่กล้าดื่มน้ำ ไม่กล้ากลืนน้ำลาย มีเหงื่อออกมาก กระวนกระวาย สะดุ้ง ตกใจง่าย เมื่อมีสิ่งเร้า เช่น ลมพัด เสียงดัง คลุ้มคลั่งสลับกับสติดี- ระยะสุดท้ายหรือระยะอัมพาต จะไม่รู้สึกตัว หมดสติ อาจมีชัก ส่วนใหญ่เสียชีวิตไม่เกิน 7 วันหลังจากแสดงอาการการโดนแมวกัดที่ใบหน้านั้น หากแมวไม่ได้ฉีดวัคซีนป้องกันพิษสุนัขบ้ามาอย่างน้อย 2 เข็ม ครั้งสุดท้ายไม่เกิน 1 ปี แมวไม่ได้เลี้ยงระบบปิด และการกัดไม่มีเหตุปัจจัย แนะนำให้ ไปรับการฉีดวัคซีนป้องกันพิษสุนัขบ้าและอิมมูโนโกลบูลินสำหรับเชื้อพิษสุนัขบ้าค่ะ แม้จะเลยมา 4 วันแล้ว แต่ก็ยังสามารฉีดป้องกันได้อยู่ค่ะนอกจากนี้ หากในช่วง 5 ปีที่ผ่านมา ไม่เคยฉีดวัคซีนบาดทะยักเข็มกระตุ้น ก็ควรฉีดด้วยค่ะ และควรดูแลบาดแผลที่ใบหน้าให้สะอาด โดยการเช็ดทำความสะอาดบาดแผล ใส่ยาฆ่าเชื้อ ระวังการโดนน้ำ เพื่อป้องกันการติดเชื้อแบคทีเรียต่างๆ ที่อยู่ในน้ำลายแมวค่ะ